Frusciante se fació amigo de l'antigo batería de Dead Kennedys, D.H. Periglo, en 1988. Improvisoron quantas vegadas chuntos, y Periglo convidó a lo suyo amigo Flea (baixista d'os Red Hot Chili Peppers) a improvisar con ells. Frusciante y Flea contactoron de tal traza que Flea dició dimpués que estió la primera vegada que heba tocau lo riff de baixo d'a canción «Nobody Weird Like Me» (present en o disco Mother's Milk, ta part d'alavez encara sin componer). Arredol d'ixe tiempo, Frusciante iba tamién a realizar qualques audicions pa ingresar en a banda de Frank Zappa, pero abandonó la ideya quan s'enteró que los integrantes d'a banda de Zappa no podeban consumir drogas. En una entrevista, Frusciante dició: «Me die cuenta que quereba estar una estrela d'o rock, prener drogas y estar con mocetas, y que no sería capaz de fer ixo en a banda de Zappa».